Foto’s: Bekendes haal uit en wys op Oscar-tapytOscar statues stand off of Hollywood Boulevard in preparation for Sunday’s 92nd Academy Awards at the Dolby Theatre, Wednesday, Feb. 5, 2020, in Los Angeles. (AP Photo/Chris Pizzello) Die afgelope jaar het Hollywood se bekendes hul deftige aandrokke in hul sitkamers gedra om virtueel toekennings te aanvaar – van hulle het dit selfs in hul slaapklere gedoen van die huis af! Maar Sondag was dit verfrissend om weer ŉ behoorlike rooi tapyt by die Oscar-toekennings te kon aanskou. Die mans en die vroue het vanjaar die vere reg geskud en die eerste groot mode-geleentheid sedert die begin van die koronavirus-pandemie gevier. Hier is ŉ paar uitblinkers op vanjaar se Oscar-tapyt: Leslie Odom Jr. is vir twee Oscars genomineer – een vir beste ondersteunende akteur en nog een vir beste oorspronklike lied vir One Night in Miami. Hy het presies soos die bekende Oscar-beeldjie gelyk in sy skitterende goue Brioni-pak. Leslie Odom Jr (Foto: Getty Images via AFP) Colman Domingo het die oog getref in ŉ pienk van kop-tot-tone-uitrusting. Colman Domingo (Foto: Getty Images via AFP) Paul Raci het ŉ swart pak gedra met in-die-kol-bykomstighede van silwer juwele en donker naellak. Paul Raci (Foto: Getty Images via AFP) Carey Mulligan, wat vir beste aktrise genomineer is, het geskitter in ŉ moulose goue aandrok, ŉ kaal middel en lang sleep. Carey Mulligan (Foto: Getty Images via AFP) Die sangeres Andra Day het ook by die Oscar-tema gehou en ŉ goue rok met uitknipwerk en ŉ hemelhoë spleet gedra. Andra Day (Foto: Getty Images via AFP) Viola Davis, wat vir beste aktrise genomineer was, het ŉ wit, moulose Alexander McQueen-aandrok gedra met sexy uitknipwerk aan die bostuk. Viola Davis (Foto: Getty Images via AFP) Halle Berry, wat ŉ aanbieder by vanjaar se Oscars was, het met haar nuwe kort haarkapsel aandag getrek in ŉ vloeiende pers Dolce & Gabbana-rok. Halle Berry (Foto: Getty Images via AFP) Regina King het pragtig gelyk in ŉ blou Louis Vuitton-aandrok met gestruktureerde vlindermoue en blink silwer detail. Regina King (Foto: Getty Images via AFP) Angela Bassett het asems weggeslaan met ŉ helderrooi Alberta Ferretti-rok met pofmoue, ŉ spleet en ŉ massiewe strik agter. Angela Bassett (Foto: Getty Images via AFP)